title: Yann III (dug Breizh)
text: Yann III, ganet d'an 8 a viz Meurzh 1286 e Châteauceaux (a zo Champtoceaux hiziv) ha marvet d'an 30 a viz Ebrel 1341 e Caen, da 55 bloaz, a voe dug Breizh adalek 1312 ha kont Richmond adalek 1334.
  
  Mab e oa da Arzhur II, dug Breizh, ha d'e bried kentañ Marie de Limoges, beskontez Limoges.
  
  Dimezioù
  Teir gwech e timezas. Divugel e chomas.
  
  En 1297 e timezas da Izabel Valois, merc'h henañ Charlez Valois ha Marc'harid Anjev. Daouzek vloaz goude, e 1309, e varvas e wreg, ha setu eñ intañv divugel.
  
  En 1310 ec'h addimezas e Burgos da Izabel Kastilha, merc'h da Sancho IV Kastilha, roue Kastilha ha León ha d'e bried María de Molina. Isabel ivez a varvas divugel, en 1328.
  
  Ha Yann III da addimeziñ en 1329, gant Janed Savoia, merc'h nemeti Edouarzh Savoia ha Blanche Bourgogn, merc'h da rouanez Bro-C'hall, Marc'harid Bourgogn. Mervel a reas ivez divugel en 1341.
  
  Rouaned ha Duged Breizh
  Istor Breizh er XIVvet kantved
  Ganedigezhioù 1286
  Marvioù 1341